b'\n_START_ARTICLE_\nTheodor Meron\n_START_PARAGRAPH_\nTheodor Meron (Kalisz u Poljskoj, 28. travnja 1930.), predsjednik Me\xc4\x91unarodnog suda za zlo\xc4\x8dine po\xc4\x8dinjene na podru\xc4\x8dju biv\xc5\xa1e Jugoslavije i predsjedatelj \xc5\xbdalbenog vije\xc4\x87a Suda za Ruandu. Izabran je za predsjednika Suda za biv\xc5\xa1u Jugoslaviju 19. listopada 2011., a po\xc4\x8deo je obna\xc5\xa1ati du\xc5\xbenost 17. studenog iste godine. Poznat je kao sudac koji je 16. studenog 2012. donio osloba\xc4\x91aju\xc4\x87u presudu hrvatskim generalima Gotovini i Marka\xc4\x8du, a 28. velja\xc4\x8de 2013. srpskom generalu Mom\xc4\x8dilu Peri\xc5\xa1i\xc4\x87u. Autor je mnogih knjiga vezanih uz me\xc4\x91unarodno pravo, \xc5\xa1kolovao se na \xc5\xbdidovskom sveu\xc4\x8dili\xc5\xa1tu, Harvard Law School i Sveu\xc4\x8dili\xc5\xa1tu Cambridge. Po pripadnosti narodu je \xc5\xbdidov, u ranoj mladosti bio je u nacisti\xc4\x8dkim koncentracijskim logorima.'